 Sọ fúnmi nípa Adéníran Ògúnsànyà Àgbà Ọjẹ Agbẹjọrò. : Adéníran Ògúnsànyà QC, SAN tí wọn bí ní ọjọ kọkànlélọgbọn, oṣù Ṣẹẹrẹ, ọdún, 1918 tí ó sì kú ní ọjọ kejìlélógún, oṣù Belú, ọdún 1996 jẹ amòfin àti olóṣèlú ọmọ orílẹ-èdè Nàìjíríà, tí ó sì tún jẹ ọkan pàtàkì lára àwọn olùdásílẹ ẹgbẹ òṣèlú Ibadan Peoples Party IPP. Ó ṣiṣẹ gẹgẹ bí Kọmíṣọnà fún ètò ìdájọ ati ètò ẹkọ fún Ìpínlẹ Èkó ní àsìkò ìṣèjọba alágbádá ẹlẹẹkejì. Òun náà tún ni alága pátápátá fún ẹgbẹ òṣèlú Nigerian Peoples Party nígbà ayé rẹ. Wọn bí Adéníran agbègbè Ìkòròdú ní Ìpínlẹ Èkó sí agboolé ọmọ Ọba Sùbérù Ògúnsànyà Ògúntádé tí ó jẹ Ọdọfin ti ìlú Ìkòròdú nígbà náà. Adéníran lọ sí ilé-ẹkọ alákọọbẹrẹ ti Hope Waddell Training Institute ní ìlú Calabar nígbà tí ó ń gbé pẹlú àbúrò bàbá rẹ tí ó jẹ òṣìṣẹ ìjọba ní ìlú Calaba. Ìjọba fi ẹbùn ẹkọ-ọfẹ dá Adéníran lọlá láti kàwé síwájú si ní ilé-ẹkọ Kings College tí ó wà ní Ìpínlẹ Èkó látàrí bí ó ṣe pegedé jùlọ pẹlú máàkì tí ó ga jùlọ nínú ìdánwò àṣekágbá ti Standard VI 6 ní ọdún 1937. Ó tẹ siwájú nínú ẹkọ rẹ, tí ó sì kẹkọọ nípa ìmọ òfin ní ilé-ẹkọ Fásitì ti Manchester àti Grays Inn tí ó jẹ ilé-ẹkọ ìmọ òfin. 